पाएं अपने शहर की ताज़ा ख़बरें और फ्री ई-पेपरडाउनलोड करें
शिवपुरी। जिले में एक निजी अस्पताल द्वारा कोरोना पॉजिटिव महिला की मौत के बाद उसके शव को घर के बाहर छोड़ देने का मामला प्रकाश में आया है। निजी अस्पताल का एम्बुलेंस ड्राइवर शव को महिला के घर के गेट पर छोड़कर चला गया। अगले दिन परिजनों ने बिना कोरोना प्रोटोकॉल के उसका अंतिम संस्कार किया। दरअसल मामला यही है की कमलागंज निवासी ४० वर्षीय नीलू चौहान 23 अप्रैल को कोरोना पॉजिटिव आयी थी। शहर के एक निजी अस्पताल सिद्धिविनायक हॉस्पिटल में उसका इलाज चल रहा था। 2 मई को उसकी तबियत ज्यादा बिगड़ने लगी तो उसे शिवपुरी मेडिकल कॉलेज रैफर कर दिया गया। सिद्धिविनायक अस्पताल से उसे मेडिकल कॉलेज भेजने की व्यवस्था हुई। वह मेडिकल कॉलेज पहुँच पाती इससे पहले ही रास्ते में उसने दम तोड़ दिया। इसके बाद निजी अस्पताल का एम्बुलेंस चालक उसे अस्पताल ले जाने के बजाय शव को महिला के घर के गेट पर छोड़कर चला गया। बिना किसी पैकिंग के ही चालक ने शव को खुला छोड़ दिया। जबकि नियम के तहत नीलू का शव परिजनों को न देकर पीएम हाउस में रखा जाना चाहिए था। यह घटना 2 मई की रात 9 बजे के आसपास हुई। रात भर महिला का शव गेट पर ही पड़ा रहा। उसके तीनो छोटे बच्चे शव के पास बैठे रहे। कोरोना मरीज होने के कारण मोहल्ले वाले भी कोई शव के पास नहीं गए। लगभग 12 घंटे तक उसका शव गेट पर ही पड़ा रहा। 3 मई की सुबह कुछ रिश्तेदार पहुंचे हुए शव के अंतिम संस्कार की तैयारी की। यह अभी साफ़ नहीं हो पाया है की सूचना मिलने पर सिद्धिविनायक अस्पताल का स्टाफ वहां पहुंचा या नहीं। 3 मई की सुबह रिश्तेदारों ने ही उसके शव का बिना कोरोना प्रोटोकॉल के अंतिम संस्कार किया। ऐसे में घर के लोगों में भी संक्रमण का खतरा बना हुआ है। एम्बुलेंस चालक की लापरवाही से बच्चों की जान संकट में पड़ गयी है। रुई बीनने का काम करती थी नीलूमिली जानकारी के अनुसार नीलू के पति की दो वर्ष पहले मौत हो चुकी थी। उसके तीन छोटे बच्चे हैं। वह रजाई - गद्दे में भरी जाने वाली रुई को बीनने का काम करती थी। इसी से उसका घर चल रहा था। बमुश्किल वह अपना जीवन यापन कर पा रही थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn